**2. POKRISTJANJEVANJE IN VKLJUČITEV V ZAHODNOEVROPSKI PROSTOR (POKRISTJANJEVANJE VZHODNOALPSKIH SLOVANOV – OBLAST PRIHAJA Z ZAHODA)**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Pokristjanjevanje in vključitev v zahodnoevropski prostor (pokristjanjevanje vzhodnoalpskih Slovanov – oblast prihaja z zahoda). Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Pojasnim vzrok za delno izgubo politične samostojnosti Karantanije in s pomočjo besedila navedem posledice te izgube. |  |  |  |  |
| Opredelim vlogo Modesta in njegovo metodo pokristjanjevanja primerjam s frankovsko ter predstavim opažanja.  |  |  |  |  |
| Pojasnim vzrok za spor med Oglejem in Salzburgom in opišem rešitev spora. |  |  |  |  |
| Opišem vzrok in posledice dokončne izgube samostojnosti Karantanije.  |  |  |  |  |
| Primerjam in opišem, kako se vladanje Pribine in Koclja v Spodnji Panoniji razlikovalo.  |  |  |  |  |
| S pomočjo besedila pojasnim vlogo in pomen delovanja Metoda v Spodnji Panoniji.  |  |  |  |  |
| Primerjam značilnosti pokristjanjevanja v Karantaniji in Spodnji Panoniji, vzroke in posledice izgube politične samostojnosti. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Na karti znam poiskati cerkvena središča, od koder se je širilo krščanstvo v Karantanijo in določiti lego Spodnje Panonije in poiskati njeno središče. |  |  |  |  |
| Ključne dogodke in procese iz slovenske zgodnjesrednjeveške zgodovine umestim v časovni trak. |  |  |  |  |
| Znam izbrati informacije in dokaze iz različnih besedil, slikovnega gradiva, zemljevidov ter oblikovati odgovore, mnenja in interpretacije na vprašanja z delovnega lista. |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Ob konkretnih primerih pokristjanjevanja v Karantaniji in Spodnji Panoniji izkažem zanimanje za zgodovinsko preteklost in sedanjost slovenskega naroda.  |  |  |  |  |
| Izkažem pozitiven odnos do ohranjanja kulturne dediščine, tako da s pomočjo znanja, ki sem ga pridobil pri slovenščini in svetovnega spleta pripravim letak ali poročilo, s katerim bi prepričal sošolce, profesorje o organizaciji ekskurzije in ogledu opisanega izbranega spomenika.  |  |  |  |  |
| Izkažem pripravljenost premagovati stereotipe o nezdružljivosti moderne glasbe in srednjeveške zgodovine na primeru besedila Slovenskega naroda sin, tako da predstavim avtorjev pogled na zgodovinsko resnico in se do njega opredelim. |  |  |  |  |

**Ocenjevanje opažanj v spletnem forumu (12. vprašanje)**

|  |  |
| --- | --- |
| **Ocena** | **Opisni kriterij** |
| **Odlično** | Vključena so vsa pomembna zgodovinska dejstva in dokazi;dosledno je uporabljena ustrezna zgodovinska terminologija;predstavljena so z dejstvi, dokazi in primeri podprta lastna opažanja;dosledno je upoštevan zgodovinski kontekst. |
| **Prav dobro** | Vključena so vsa pomembna zgodovinska dejstva in dokazi;pri uporabi zgodovinske terminologije ni vedno dosleden;predstaviti tudi lastna opažanja, ki jih podpre z dejstvi, dokazi in primeri;dosledno je upoštevan zgodovinski kontekst. |
| **Dobro** | Vključena je večina pomembnih zgodovinskih dejstev in dokazov;pri uporabi zgodovinske terminologije ni dosleden;skuša navajati svoja opažanja;meša sedanjost z obravnavanim zgodovinskim kontekstom. |
| **Zadostno** | vključenih je le del pomembnih zgodovinskih dejstev in dokazov ali pa manj pomembni;meša sedanjost z obravnavanim zgodovinskim kontekstom. |

**Ocenjevanje reklamnega letaka (13. vprašanje)**

|  |  |
| --- | --- |
| **Ocena** | **Opisni kriterij** |
| **Odlično** | Uporabljene so ključne besede in slikovno gradivo, ki prepričljivo in učinkovito predstavljajo izbrani kulturno-zgodovinski spomenik; ustrezno je uporabljena zgodovinska terminologija; dijak je pri pripravi letaka povsem samostojen in vključuje lastne izvirne ideje za podkrepitev predstavljenega kulturno-zgodovinskega spomenika. |
| **Prav dobro** | Uporabljene so ustrezne ključne besede in slikovno gradivo;dijak ne navaja vseh pomembnih informacij za predstavitev kulturno-zgodovinskega spomenika;uporaba zgodovinske terminologije je ustrezna;letak je pripravljen povsem samostojno;ne vključuje izvirnih idej za predstavitev spomenika. |
| **Dobro** | Uporabljene so nekatere ključne besede in slikovno gradivo za predstavitev kulturno-zgodovinskega spomenika;manjkajo nekatere ključne informacije za predstavitev izbranega kulturno-zgodovinskega spomenika;uporaba zgodovinske terminologije je mestoma pomanjkljiva;dijak je pri pripravi poročila samostojen;izvirnih idej ni. |
| **Zadostno** | Reklamni letak je skromen, saj dijak ne vključi bistvenih ključnih besed in slikovnega gradiv za predstavitev izbranega kulturno-zgodovinskega spomenika;manjkajo posamezne ključne informacije za predstavitev izbranega kulturno-zgodovinskega spomenika;uporaba zgodovinske terminologije je pomanjkljiva in mestoma napačna;izvirnih idej ni. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih, na temelju virov sklepa o vzrokih in posledicah in jih samostojno razlaga in utemeljuje, ločuje dejstva in mnenja in oblikuje samostojne zaključke, na temelju podatkov z zemljevidov oblikuje samostojne zaključke, pomen dogodkov in pojavov samostojno presoja in utemeljuje po svojih besedah,je suveren pri delu v spletni učilnici in z e-listovnikom.  |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).